|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Ekaterimburgo** (en ruso: *Екатеринбург*) é a maior cidade na parte central de Rusia e o centro administrativo da Óblast de Sverdlovsk. Situada na zona leste da cordilleira dos Urais é o principal centro cultural e industrial do *Distrito Federal dos Urais*. É a cuarta cidade máis poboada de Rusia. Segundo o censo de 2010 contaba cuns 1 350 136 habitantes, se ben segundo o censo en 1989 tiña 1 364 621. Entre 1924 e 1991, a cidade foi coñecida como Sverdlovsk (Свердлoвск), en honor ao xefe bolxevique Yakov Sverdlov.

Historia
--------

A cidade foi fundada en 1723 por Vasily Tatischev e dedicoulle o nome a santa Catarina, que compartía nome co da filla do tsar Pedro o Grande a emperatriz Catarina (Ekaterina). A data oficial da fundación é o 18 de novembro de 1723.

Pouco despois da Revolución Rusa, o 17 de xullo de 1918, o tsar Nicolao II, a súa muller Alexandra, as súas fillas as Grandes Duquesas Olga, Tatiana, María e Anastasia, e o tsarévich Alexei foron asasinados xunto cos seus serventes polos bolxeviques na Casa Ipatiev da cidade. En 1977, a Casa Ipatiev foi destruída por orde de Boris Eltsin, que máis tarde chegaría a ser presidente da Federación Rusa. Este representou ao pobo ruso no funeral do tsar en 1998.

Na década de 1920 Ekaterinburgo transformouse nun importante centro industrial en Rusia. A fábrica de maquinaria pesada máis grande en Europa, a Uralmash (Уралмаш, literalmente *Planta de Construción de Maquinaria dos Urais*), foi construída nesta cidade.

A partir de 1924 e ata 1991, a cidade recibiu o nome de Sverdlovsk, en honor ó dirixente bolxevique, Iakov Sverdlov, autor intelectual do asasinato da Familia Imperial.

Cidades irmás
-------------

Еkaterimburgo desde o río.
Ekaterinburgo esta irmandada con:

* San Jose (1992)
* República Popular da China Cantón (2002)
* Italia Ferentino

Notas
-----

1. ↑  "Censo de 2010". Arquivado dende o orixinal o 03 de agosto de 2012. Consultado o 20 de setembro de 2012.
2. ↑  "San Jose Sister City". Arquivado dende o orixinal o 17 de setembro de 2018. Consultado o 2014.
3. ↑  "Guangzhou Sister Cities *[via WaybackMachine.com]*". Guangzhou Foreign Affairs Office. Arquivado dende o orixinal o 24 de outubro de 2012. Consultado o 21 de xullo de 2013.
4. ↑  "2012 Membership Directory SCI" (PDF). Arquivado dende o orixinal (PDF) o 26 de decembro de 2015. Consultado o 3 de maio de 2015.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Ligazóns externas

* Sitio web da cidade de Ekaterimburgo *(en ruso)*
* Lugares de interese turístico na cidade de Ekaterimburgo [*Ligazón morta*](en ruso, Inglés)

|  |  |
| --- | --- |
|  | Commons ten máis contidos multimedia sobre:  ***Ekaterimburgo*** |

|  |  |
| --- | --- |
| Control de autoridades | 
* Wd: Q887
* WorldCat
* VIAF: 139702634
* BNF: 153814231
* BRE: 3834279
* EBID: ID
* FAST: 1264079
* GEC: 0023687
* GeoNames: 1486209
* GND: 4294585-9
* LCCN: n93010450
* MusicBrainz: ID
* NKC: ge167696
* OSM: 6564910
* SUDOC: 028214536
* TGN: 7017618
* Treccani: ekaterinburg

 |